text: ঐন্দ্রিলা সেন (জন্ম: ৩১ শে মার্চ ১৯৯৫), একজন ভারতীয় অভিনেত্রী, যিনি বাংলা ভাষার চলচ্চিত্র এবং ধারাবাহিকে অভিনয় করে থাকেন। ঐন্দ্রিলা মূলত কলকাতায় অবস্থিত পশ্চিমবঙ্গের চলচ্চিত্রে কাজ করে থাকেন।
  
  কর্মজীবন 
  ঐন্দ্রিলা জনপ্রিয় মেগা-ধারাবাহিক ফাগুন বউয়ে মুখ্য চরিত্রে অভিনয় করেছিলেন। ধারাবাহিকটিতে ঐন্দ্রিলার সাথে অভিনয় করেছিলেন বিক্রম চট্টোপাধ্যায়, কৌশিক রায়, বিদীপ্তা চক্রবর্তী, লাবনী সরকার, ভারত কৌল, রাজশ্রী ভৌমিক এবং আরও অনেক জনপ্রিয় অভিনয়শিল্পী। ঐন্দ্রিলা দুষ্টু চরিত্রে সাত পাকে বাঁধা (২০১৩)-তেও অভিনয় করেছিলেন, যেটি ব্যাপক জনপ্রিয় হয়েছিল। আসন্ন চলচ্চিত্র ম্যাজিক-এ তার প্রেমিক অঙ্কুশের বিপরীতে অভিনয় করেছেন তিনি। ঐন্দ্রিলা শিশুশিল্পী হিসেবে জিৎ, কোয়েল মল্লিক ও শিশুশিল্পী আঁশু বাচের সাথে বন্ধন চলচ্চিত্রে অভিনয় করেছিলেন। শিশুশিল্পী হিসেবে অভিমন্যু চলচ্চিত্রে 'রিমি' চরিত্রেও অভিনয় করেছেন তিনি।
  
  ব্যক্তিগত জীবন 
  ঐন্দ্রিলা বর্তমানে চলচ্চিত্র অভিনেতা অঙ্কুশ হাজরার সাথে সম্পর্কে আবদ্ধ রয়েছেন।
  
  তথ্যসূত্র
  
  বহিঃসংযোগ 
  
   
   
   
  
  বিষয়শ্রেণী:১৯৯৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:বাঙালি অভিনেত্রী
  বিষয়শ্রেণী:কলকাতার অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
title: ঐন্দ্রিলা সেন